BBC Hausa - News - Shugaba Saakashvili ya amsa shan kaye a zaben Georgia
Shugaba Saakashvili ya amsa shan kaye a zaben Georgia
An sabunta: 2 ga Oktoba, 2012 - An wallafa a 19:01 GMT
murnar zaben a Georgia
Shugaba Mikheil Saakashvili na Georgia ya amince cewar jam'iyyarsa ta sha kaye a zaben majalisar dokokin kasar da aka yi.
Mr Saakashvili ya ce a bayyane take bangaren 'yan adawa da aaake yi wa lakabi da Mafarkin Georgia ko kuma Georgian Dream a turance, a karkashin jagorancin Bidzina Ivanishivili, mutumin da ya fi kowa arziki a kasar, na da rinjayen kujeru dari da hamsin a majalisar dokokin.
Wannan shi ne karon farko a tarihin Georgia tun bayan zamanin Tarayyar Soviet da iko zai sauya hannu ba tare da juyin juya hali ba.
Mikheil Saakashvili, wanda ya jagoranci kasar tun 2003 zai ci gaba da zama shugaba har sai wa'adinsa ya kare a badi.
Mr Ivanishvili ya ce yana fatan zama praminista, kuma da zarar hakan ya faru, zai karfafa hulda da kasar Rasha, ya kuma nemi shigar da kasar cikin kungiyar tsaro ta NATO.
Tuni Amurka ta fitar da sanarwa tana yaba wa shugaba Saakashvili kan ayadda ya amince da shan kaye a zaben.